Konsultation | Danmark | METAMENING\nBestil en personlig konsultation i livsfilosofi.\nUdendørs eller indendørs.\nDu kan vælge at bo i sandklitterne på Hvide Sande og møderne kan finde sted udendørs.\nDu kan fx booke bolig her: https://www.dancamps.dk/nordsoe\nSådan gør du: Vælg et af emnerne nedenfor. Se i Dancamps kalender hvornår der er ledigt. kontakt mig for en mødedato. Bestil overnatninger hos Dancamps Nordsø eller andre steder.\nØnsker du personlig livsfilosofisk vejledning med Alex Riel, er det muligt inden for følgende emner:\nDit livsfilosofiske Mindmap\nDet er fire forskellige metoder til at undersøge din livssituation eller et emne, som du ønsker at arbejde med.\nHver session varer 2½ time og koster 800 kr. Konsultationen finder sted i Hvide Sande i Midtjylland, eller efter aftale online over ZOOM, Skype etc. eller telefon.\nLæs præsentation af Alex Riel her\nLæs mere om de fire vejledningstilgange nedenfor\nDenne samtaleform er rettet mod mennesker, der oplever menings-løshed. Fx i form af sygdom, sorg, stress, skilsmisse, ensomhed, angst eller lettere depression. Måske sidder du fast i en uholdbar livssituation. Oplevelen af meningsløshed har mange ansigter, men det er via din livsfilosofi, at du finder vejen til en ny mening. Dette er ikke en behandlingsform, men en undersøgelse, hvor vi sammen forsøger at finde nye ressourcer i din livsfilosofi\nHer har du et ønske om at opnå et mål med dit liv. Fx har du en idé eller projekt, du ønsker at gennemføre, eller en personlig ændring i dit liv. Du ved, hvad du vil, men ikke hvordan du skal nå dit mål. Her anvendes ofte de fire livsrum, som et middel til at integrere din indsats.\nLivsfilosofisk coaching kan også bruges til at opnå bedre sammen-hænge i sit liv. Her er der fokus på at skabe helhed mellem din psyke og legeme, relationer og samfundssituation.\nVi kortlægger indholdet i din livsfilosofi og ser på forbindelser mellem dine meningsskabende strukturer og processer, som styrer dine fortolkninger i form af dine tanker og følelser. Dette er et livsfilosofisk Mindmap.\nDenne metode til selvindsigt er dybdegående, med henblik på at udvikle din livsfilosofi.\nFormålet er at øge dine menings-skabende ressourcer på en nuanceret måde.\nHer må påregnes flere sessioner og læsning i Alex Riels bøger.\nDette er en undersøgende samtaleform, hvor du ønsker at blive udfordret på dine syns-punkter. Måske har du et projekt eller en idé, du ønsker sparring på. Du kan ønske en grundig undersøgelse af din livsfilosofi, ideologi eller værdier.\nDet er en sandhedssøgende og venlig samtaleform, hvor vi gennemgår alle de kritiske spørgsmål, som du kan møde. Du opnår indsigt i, hvor solidt dit synspunkt er, og hvilke andre alternative synsvinkler, der findes.


Tennis Archives - Page 7 of 10 - Costa Posten\nBy Liselotte on 15. May 2017 Sport, Sport Andet, Tennis\nCaroline Wozniacki hopper en enkelt plads frem på verdensranglisten og er nu nummer ti. Caroline Wozniacki er tilbage blandt verdens absolut bedste tennisspillere. På den senest opdaterede verdensrangliste er danskeren kravlet en enkelt placering frem og er nu rangeret som nummer ti. Wozniacki bliver dermed belønnet for et 2017, hvor det foreløbigt er […]\nSkræmmende Nadal bobler af selvtillid efter ny triumf\nBy Liselotte on 15. May 2017 Spanien, Sport Andet, Tennis\nRafael Nadal er igen uovervindelig på grus, og endnu en French Open-titel kan lure lige om hjørnet. Hvis man som modstander vil gøre sig forhåbninger om at slå Rafael Nadal på en tennisbane med grus som underlag, skal man nok undlade at kigge på spanierens cv. Nadals meritter kan gøre enhver modstander nervøs […]\nBy Liselotte on 5. May 2017 Sport, Sport Andet, Tennis\nCaroline Wozniacki åbner Madrid Open mod Monica Niculescu. Johanna Konta kan vente i ottendedelsfinalen. Syv gange har de mødt hinanden, syv gange har Caroline Wozniacki vundet overbevisende med 2-0 i sæt. Den danske tennisstjerne har et særdeles godt tag på rumæneren Monica Niculescu, så fredagens lodtrækning til Madrid Open kunne ikke forme sig […]\nSerena Williams er gravid: Ude resten af året\nBy Liselotte on 20. April 2017 Sport, Sport Andet, Tennis\nNu er det officielt. Tennissportens største kvindelige stjerne bekræfter, at hun er gravid. Den amerikanske tennisstjerne Serena Williams bekræfter via en talsperson, at hun er gravid. – Jeg er glad for at kunne bekræfte, at Serena venter en baby i efteråret, skriver oplyser Kelly Bush Novak i en mail til nyhedsbureauet AFP. Allerede […]\nDansk tennisspiller overrasker: Slår verdens nummer 67\nBy Liselotte on 19. April 2017 Sport, Sport Andet, Tennis\nKaren Barritza slog Mandy Minella, der ligger over 300 placeringer bedre på verdensranglisten end danskeren. Det danske kvindelandshold i tennis er i øjeblikket samlet i Litauen, hvor holdet kæmper om at rykke op i Europa/Afrikas Zone Group I. I puljeopgøret mod Luxembourg leverede 24-årige Karen Barritza onsdag en stor dansk overraskelse, da hun […]\nBy Liselotte on 10. April 2017 Sport, Sport Andet, Tennis\nCaroline Wozniacki avancerer til 11.-pladsen på verdensranglisten efter kvartfinalepladsen i Charleston. Den danske tennisspiller Caroline Wozniacki fortsætter opstigningen på kvindernes verdensrangliste. Da ranglisten blev opdateret mandag, kunne Wozniacki finde sig selv på 11.-pladsen, hvilket er et avancement på én placering. Det var pointene fra kvartfinalepladsen i Charleston i sidste uge, der sendte danskeren […]\nFederer i historisk hattrick mod Nadal i Indian Wells\nBy Liselotte on 16. March 2017 Sport, Sport Andet, Tennis\nFor første gang nogensinde har Federer slået Nadal tre gange i træk. Roger Federer vandt denne gang 6-2, 6-3. Schweizeren Roger Federer har slået spanske Rafael Nadal ud af ATP-turneringen i Indian Wells, BNP Paribas Open. Sejren markerer en milepæl for Roger Federer, der nu har slået Nadal tre gange i træk. Det […]\nWozniacki om modstander: Lignede en der gerne ville hjem\nBy Liselotte on 14. March 2017 Sport, Sport Andet, Tennis\nTennisstjernen Caroline Wozniacki havde svært ved at læse sin tjekkiske modstander Katerina Siniakova. Caroline Wozniacki er videre til fjerde runde i Indian Wells efter en sejr over tjekkiske Katerina Siniakova. Trods den tilsyneladende sikre sejr på 6-3, 6-1 var det ikke nogen nem opgave for den danske tennisstjerne. – Hun er en spiller, […]\nWozniacki tromler videre i Dubai\nBy Liselotte on 21. February 2017 Sport, Sport Andet, Tennis\nCaroline Wozniacki slog schweizeren Viktorija Golubic i to sæt ved WTA-turneringen i Dubai. Caroline Wozniacki er som ventet klar til tredje runde ved WTA-turneringen i Dubai, som hun vandt for seks år siden. Tirsdag vandt den danske tennisspiller 6-4, 6-2 over Viktorija Golubic, der er nummer 59 på verdensranglisten. Danskeren var hele tiden […]\nNadal sikrer retro-tennisfinaler i Australien\nBy Liselotte on 27. January 2017 Sport, Sport Andet, Tennis\nNadal, Federer og Williams-søstrene. Det er som at spole tiden tilbage, når man kigger på årets finaler i Australian Open. Rafael Nadal er klar til finalen i Australian Open, hvor han skal møde sin mangeårige rival Roger Federer. Nadal besejrede bulgareren Grigor Dimitrov i en forrygende semifinale, der bød på fem sæt og […]


Da Theis og Viktoria blev forældre | MODSPOR\naf Mikkel le Fevre | nov 8, 2021 | Prosa | 0 Kommentarer\nMed Maskinerne slukkes og kroppen bliver fri har Luca Engberg Talamona skrevet en rørende fortælling om et forældrepars ophold på et hospitals neonatalafdeling. Romanen rummer både stilistisk vellykkede og æstetisk smukke passager om et forældrepars samhørighed, ensomhed, glæde og smerte.\nSiden Luca Engberg Talamona udgav sin debutdigtsamling, Alcatraz, i 2017 har han både figureret som pensum på litteraturvidenskabelige uddannelser og fungeret som underviser på Forlaget Gladiators forfatterskole. I stedet for at udkomme med endnu en digtsamling udkommer han nu med romanen Maskinerne slukkes og kroppen bliver fri. Den handler selvfølgelig om flere forskellige ting, men det overordnede tema er forældreskabet og de sorger og glæder, der følger med det at dele livet med et andet menneske – og det er et tema, der er blevet behandlet i flere udgivelser, som vi er blevet beriget med i Danmark. Det tæller både Maja Lucas’ Mor, Oliver Stillings Mig og Nelson og Rachel Cusks essay Et livsværk. Hvor Cusks essay udmærkede sig ved at være en eksistentiel refleksion over, hvad det at få et barn gør ved et menneske, er Talamonas roman mere et digterisk og emotionelt portræt af to mennesker, der netop er blevet forældre, men som bliver nødt til at opholde sig på hospitalet i tre måneder, fordi deres søn er blevet født for tidligt. Og det portræt – det er virkelig godt.\nLyrikken som inspiration\nPortrættet er af kæresteparret Theis og Viktoria, der skal få en hverdag op at køre på hospitalet, hvor deres nyfødte søn ligger på neonatalafdelingen – afdelingen for børn, der er for tidligt fødte, og som derfor har behov for maskiner til at holde sig i live. Det er tre måneder, hvor der ikke er noget, de skal nå, de skal ”kun sove og vågne”. Romanen er fortalt fra flere forskellige synsvinkler: Vi får både Theis’ synsvinkel, Viktorias og en, som parret deler. Uanset om det er fra den ene, den anden eller den tredje synsvinkel, så er romanen digterisk i sin form og tydeligt inspireret af lyrik. Det betyder, at den form, som Talamona gør brug af, ikke er den samme som den klassiske romanforfatters. Men det er bestemt heller ikke nogen hæmsko. Jeg har snarere en følelse af, at det faktisk er en fordel, fordi vi dermed får en kombination af prosaens fortællerkraft og poesiens unikke følsomhed. Det forekommer mig at være en meget velegnet form at fortælle historien om Theis og Viktoria i.\nDenne historie fortælles i to forskellige spor. Vi har et erindringsspor, og vi har et spor, der følger dem i deres nye hverdag på hospitalet. De to spor komplementerer hinanden rigtig godt, og det gør de, fordi Talamona har et skarpt blik for, hvordan man tegner et vedkommende og dybdegående portræt af to mennesker uden at lave en slavisk gennemgang af deres biografi. Det meste af tiden skabes portrættet med få oplysninger, der sørger for kronologien i deres historie, og et væld af små øjeblikke af en hverdagsskønhed, hvis udtryk måske bedst kan sammenlignes med en lettere modificeret udgave af det, som Tomas Espedal har i sine bøger.\nHvordan Talamona formår at gøre det kan man for eksempel se, når han beskriver en scene set med Viktorias øjne. I en af romanens første kapitler står der: ”Jeg drømmer om, at vi lejer et sommerhus, når barnet kommer, og Theis synes, det lyder som en god idé. Jeg elsker, når vi ligger ved siden af hinanden i sengen, og han sover, han har lagt en hånd på sit bryst, og jeg kysser den. De små boblelyde, der kommer fra tid til anden fra hans mund, de pjuskede mørke øjenbryn, der bevæger sig op og ned i hurtige ryk. Eller når han vågner, og jeg tager fat i hans hænder og vender håndfladerne opad”. Det er ikke bare en fin iagttagelse, men også en poetisk vellykket beskrivelse af en ellers ret banal situation. Og det kræver en veludviklet litterær begavelse at gøre det.\nHistorien om Theis og Viktoria\nNogle af de passager i romanen, som jeg holder ekstra meget af, er de passager, der beretter om, hvordan Theis og Viktoria møder hinanden i København – og hvordan de efterfølgende indretter deres liv sammen. Med forholdsvis få ord tegner Talamona et glimrende portræt af parret Theis og Viktoria, der grundlæggende er to forskellige mennesker, men som tager del i den samme sorg, da deres første barn bliver dødfødt. Efter det flytter de sammen, fordi de ”ikke kan klare at være alene mere”. Men det betyder ikke, at Viktoria og Theis finder ind i en finere harmoni. For det gør de ikke. Selvom Viktoria bliver gravid et års tid senere, så ekspliciterer Theis, at han slet ikke er klar til at få et barn efter, at deres første blev dødfødt. Men det er ikke noget, som han indvier Viktoria i.\nDet er imidlertid ikke det eneste eksempel på den distance, der er imellem dem. Det kan nemlig også diskuteres, om Viktoria forstår Theis’ usikkerhed og hjerteskærende følelse af at være grim, fordi han lider af en hudsygdom, der medfører, at han har røde skjolder og hævelser i blandt andet ansigtet. Når hun afbryder ham i at sidde og pille i det ude på toilettet, kigger han på hende med sørgmodige øjne og siger, at han er ”så fandens grim, ynkelig, det er ikke til at holde ud”. I stedet for at tale med ham om det og svare på hans spørgsmål om, hvorfor hun dog vil være sammen med ham, så plejer hun at hente en creme til at smøre det med. Det er selvfølgelig en fin gestus, men det ændrer ikke på, at man sidder tilbage med en følelse af, at Theis er meget alene med at føle sig utiltrækkende.\nDenne distance mellem dem, der kommer til syne i tilbageblikkene, er også med til at forklare den underliggende og næsten konstante stemning af ensomhed og næsten fremmedgjorthed, der præger nutidsscenerne på hospitalet. Selvom mange fine og livsbekræftende øjeblikke bliver udfoldet, er hospitalsscenerne præget af en sælsom ensomhed, der selvfølgelig forstærkes af den fortvivlelse og den frygt, der er til stede som følge af deres søns tilstand. Scenerne fra hospitalet er ikke billedskønne i klassisk forstand, men der er en sensibel skønhed i det, som Talamona næsten aldrig afviger fra. Det er en af romanens helt store forcer, at æstetikken og sproget er den samme underordnet, hvad der bliver beskrevet. Det er, som om Talamona har udviklet et sprog, der gør ham i stand til at beskrive snart sagt alt uden, at der er iøjnefaldende forskelle på de stilistiske virkemidler.\nEnsomheden kommer til udtryk på flere måder. En af dem er i en dagbogsoptegnelse, som Viktoria skriver på hospitalet, hvor hun reflekterer over, om hun ved, hvad Theis tænker på. Det ender hun med at konkludere, at hun ikke rigtig gør. Den stille frustration, som Viktoria føler, er også en, som Theis føler. På et tidspunkt beskriver han, hvordan hun bare kan bede ham om at tage sine høretelefoner af, hvis ”hun gerne vil snakke eller bede om hjælp”. Netop de høretelefoner, som Theis ofte sidder med, er en vigtig detalje og en meget velvalgt ting i afsnittene om hospitalsopholdet. Theis lytter til et utal af podcasts om teknologi og universet. Det er han meget optaget af, og Viktoria er meget optaget af, hvad Theis’ mange timer med podcasts betyder og hvad, det er et tegn eller et symptom på. Dermed bliver høretelefonerne til et håndgribeligt symbol på den distance, der er mellem dem. De bliver både et symbol på ensomheden, når han sidder og lytter til dem uden at fortælle Viktoria om det, han får at vide, og et symbol på den samhørighed, der af og til bryder ensomheden, når han tager dem af og fortæller Viktoria om det, han har hørt om Elon Musk og Mars.\nTilbage står en både livsbekræftende og melankolsk roman om et forældrepar, hvis nyfødte søn er indlagt på en neonatalafdeling. Det giver både et portræt af kærlighed mellem to mennesker og en skildring af de øjeblikke i hverdagen, der bekræfter ensomheden, og dem, der bekræfter samhørigheden. Og det er to ting, som Talamona er meget dygtig til at udfolde.\nLuca Engberg Talamona: Maskinerne slukkes og kroppen bliver fri


Test dig selv i TV 2s Tour de France-quiz - TV 2\nTest dig selv i TV 2s Tour de France-quiz\n30. jun. 2017, 18:42\nChris Froome er den forsvarende mester i Tour de France Foto: POOL / Scanpix Denmark\nHvor meget ved du egentlig om verdens største cykelløb, der begynder lørdag på TV 2? Test dig selv med 25 spørgsmål.\nDu har måske skrålet med på "Bjarne i den gule trøje" og hørt om Lance fra Texas, der viste sig at have lige rigeligt med krudt i sine pistoler.\nMen hvor meget ved du egentlig om Tour de France og historien i verdens største cykelløb?\nHer på TV 2 SPORT har vi sammensat en Tour de France-quiz med 25 spørgsmål, som du kan prøve dig selv af på, mens vi venter på Tour-starten i Düsseldorf lørdag eftermiddag.\nQuizzen er nøjagtig som en Tour-rute. På nogle etaper vil de fleste kunne komme i mål, mens du andre steder måske ville ønske, at der var en hjælperytter eller to til at trække dig over bjerget.\nDu kan selvfølgelig dope dig ved at google svarene, men vi opfordrer til ren kørsel, så konkurrencen med dine venner bliver på lige vilkår.\nGod fornøjelse med quizzen - og med Tour de France 2017.\nHvad hedder bjerget, hvor Michael Rasmussen iført den gule førertrøje vandt 16. etape i 2007, inden han samme aften blev taget ud af løbet?\nHvor mange gange vandt franskmanden Richard Virenque den prikkede bjergtrøje?\nHvilken af følgende ryttere var ikke med på Bjarne Riis’ Telecom-hold, da danskeren vandt Tour de France i 1996?\nHvilken dansker har senest vundet en etape i Tour de France?\nHvilken sagnomspunden Tour-stigning bliver kaldt for "Det Skaldede Bjerg"?\nHvilken nu pensioneret Tour de France-rytter havde for vane at råbe "shut up legs!" til sine ben, når de hårde etaper fik hans ben til at syre til?\nAlberto Contador har en særlig signatur-hilsen, han bruger, når han vinder cykelløb. Hvilken?\nHan laver en håndpistol ud mod publikum\nHan vender begge pegefingre mod himlen i en hilsen til sin afdøde far\nHan putter den ene tommelfinger i munden som en sut til ære for sin søn\nHan laver et "thumps up" til det første tv-kamera, han ser\nHvor mange gange vandt legenden Eddy Merckx Tour de France i løbet af sin karriere i 60'erne og 70'erne?\nChris Froome fik i 2008 britisk statsborgerskab. Hvor er han født?\nI 1986 blev Greg LeMond den første amerikaner i historien til at vinde Tour de France. Senere vandt han også løbet i 1989 og 1990. Men hvor mange etapesejre vandt han i alt i Touren?\nNairo Quintana har i flere år været en af feltets største bejlere til at vinde Tour de France. Hvilken placering er Quintanas højeste hidtil?\nPå 15. etape i 2010 var Andy Schleck og Alberto Contador i direkte duel om den gule førertrøje, da Schleck pludselig blev ramt af et uheld under et angreb, så Contador kunne komme tilbage - og straks kørte væk. Hvad skete der?\nSchleck blev væltet af en tilskuer\nKæden hoppede af Schlecks cykel\nGearene på Schlecks cykel sad pludselig fast\nDen franske Tour-legende Bernard Hinault havde et kælenavn på grund af sin aggressive kørestil, hvor han ikke 'slap sit bytte'? Hvad var hans kælenavn?\nLe Aigle (Ørnen)\nLe Tigre (Tigeren)\nLe Blaireau (Grævlingen)\nLe Tuyau (Slangen)\nPå 9. etape tilbage i 2003 skred baghjulet for en uheldig rytter på en svær nedkørsel, hvilket resulterede i et voldsomt styrt, der tvang Lance Armstrong til at køre tværs over en mark for ikke at ryge i asfalten. Rytteren kom slemt til skade og måtte udgå af Touren. Hvem er der tale om?\nI hvilket år blev den første udgave af Tour de France kørt?\nMichael Mørkøv er den seneste dansker, som har kørt i den prikkede bjergtrøje. Han havde trøjen på i seks dage. Hvilket år?\nDa Rolf Sørensen i 1991 styrtede kort før mål på 5. etape og udgik, mistede han samtidig løbets gule førertrøje. Klassementets nummer to nægtede dog at iføre sig førertrøjen den efterfølgende dag på grund af en anden mands ulykke. Hvem er der tale om?\nHvor gammel må ryttere være for at være med i konkurrencen om den hvide ungdomstrøje?\nDe må ikke fylde 23 år samme år\nDe må ikke fylde 24 år samme år\nDe må ikke fylde 25 år samme år\nDe må ikke fylde 26 år samme år\nLance Armstrong vandt Tour de France syv gange i træk fra 1999 til 2005, men er siden blevet frataget alle sine Tour-titler på grund af doping. Derfor er fem rekorden for fleste Tour-sejre i træk. Hvem er indehaver af den rekord?\nHvilken dansker har aldrig prøvet at køre i Tourens gule førertrøje?\nFørste mand over et bjerg uden for kategori får 25 point i konkurrencen om prikkede bjergtrøje, og nummer to får 20 point. Hvad får nummer tre?\nHvor meget skal en cykel minimum veje for at blive godkendt til Tour de France?\nEn rytter fører både konkurrencen om den grønne pointtrøje og konkurrencen om den prikkede bjergtrøje? Hvilken trøje skal han køre med på den kommende etape?\nDet bestemmer han selv\nHan får en trøje, hvor højre side er grøn, og venstre side er prikket\nHan skal køre i den grønne pointtrøje\nHan skal køre i den prikkede bjergtrøje\nTV 2’s tidligere makkerpar Jørn Mader og Jørgen Leth var kendt for deres kreative sproglige betragtninger i kommentatorboksen? Hvilken rytter beskrev de to på en bjergetape som en, der stod "stille som et træ i Harzen?”\nHvem blev nummer to i Tour de France i 1996, hvor Bjarne Riis vandt?\n0-5 rigtige Du har hørt om Bjarne Riis, ikke?\n6-11 rigtige Måske skulle du forsøge at holde dig vågen på sofaen under flere af etaperne i år...\n12-17 rigtige Udmærket kørt. Du vinder ikke etapen, men du holder dig uden problemer inden for tidsgrænsen.\n18-24 rigtige Imponerende! Har du sat et hold i vores managerspil endnu? Du har jo rigtig godt styr på det cykelløb\n25 rigtige Har du overvejet at søge et job som ekspert?\nFremtiden kan være på plads: Fuglsang har fået kontrakttilbud\nTour-favorit: Fuglsang er en alvorlig trussel til den gule trøje\nFuglsang skyder tvivlen ned: - Vi arbejder med to kaptajner\nTour-rytter undskylder for sjofle kommentarer om podiepiger


Side 355 af 472 < 1 2 ... 353 354 355 356 357 ... 471 472 > ↓\n#24003 - 16/11/2017 12:12 Re: Poetisk fryd.. [Re: RoseMarie]\nP.s.: Apropos yndlingsdigtere, her lidt at blie væk i og vakt påny, fra ham med den levende violin og jordens ansigt. På et billede her, hænger han siddende på væggen med sin cigaret og ser på én med øjne som svedsker badet i elektricitet, på panden smiler månen under en flok hår, lidt af en intens herre, og digte fyldt med liv:\nDer hænger ål i mine strømper, min mave er utilpas,\nmin hat er i sin egen skygge bulet,\nmens skyggen, som den kaster på gaden, er glat\nog rund og sleben – man ser ikke pletterne i den mørke nat.\nMine forhenværende gule flaneur-sko er ikke gule,\nmen inden under sålen er de hule\naf huller som planetens måne har –\nsom skinner på deres overlæder med solgult glar.\nEn herre er en herre, om han så har hul i bagen,\njeg går her på kloden om natten og ikke om dagen,\nfor jeg tør ikke vise mine sko, min hat – men min skygge\ndækker om natten det vandrende hul i min lykke.\nJeg danser i nat med min nøgne skygge,\nkloden løber hen under os med raske trin,\nklaveret spiller selv – og månen\ngør det hele mere vanvittigt og forrykt,\nsom hun ser dér på mig, sygt\nsmilende af elskov til min nøgne\nkrop med tilbundne, mørke øjne,\nsom jeg ikke kan se – mens hun slanger\nde sorte lemmer mod mig, grotesk\nspottende mine egne bevægelser, mes træsk\nforførende lader – til vi lader,\nsom om vi finder hinandens kroppe opad muren,\nhvor månens ild nu lader konturen\nsplittes mellem vældige voksende ben,\nder ligger henad jorden, medens een\nsom bøjer skyggens krop, får lave ben\nog lægger sig på jordens knæ, som støder\nmod hans, mens andre former former møder,\npå kloden, hvor klaverets spil forsøder\nelektrisk dem, på hvem en måne gløder.\nRedigeret af Simon (16/11/2017 12:13)\n#24006 - 16/11/2017 16:31 Re: Poetisk fryd.. [Re: Simon]\nSimon, din julenisse :))\n... og ja selvfølgelig må denne den lyseste digter træde frem på scenen lige nu og her i denne den mørke novembermåned. Bjørnvig kaldte, Schade svarede, og der blev lys ...\nHer som med Bjørnvig, til at tænde lys i hjerterne:\nTak for førjuleknus\nRedigeret af RoseMarie (16/11/2017 16:35)\n#24010 - 17/11/2017 08:45 Re: Poetisk fryd.. [Re: Simon]\nAt sidde og vågne stille sammen med dagen er salighed ... og især da på sådan en klar og iskold novemberdag. Fra nat, til gry, til dag. Det må fejres med Inger Christensen og lidt fra Hemmelighedstilstanden til morgenkaffen ved dagens begyndelse:\n"Når vi nu er sådan indrettet, at vi tænker på noget, som ligger uden for alt det, vi ellers tænker på som et eller andet uden for alt det, vi kender. Er det måske fordi dagen og lyset aldrig rigtig kan give slip på os? Fordi vi er lysets børn, som der uden tvivl står i en salme. Fordi simpelthen, mere indlysende end alt, dagen begynder midt om natten.\nEller dagen fortsætter bare gennem natten, ind gennem vore drømme, hvor der altid er så meget lys, at vi kan se, hvad der foregår. Og når vi vågner, må vi konstatere, at dagen har været i gang hele natten, og at det hele af sig selv er gået videre. Så natten er bare dagens begyndelse, ligesom vinteren er årets begyndelse. Og hvad enten man er en løgplante under sneen eller et barn i sin seng, så kan lyset altid trænge ind, så længe vi lever. Og så længe vi lever, kan det heller aldrig tænkes, væk, lyset."\nGo' soldag og nyd lyset\nRedigeret af RoseMarie (17/11/2017 08:46)\n#24012 - 17/11/2017 18:15 Re: Poetisk fryd.. [Re: RoseMarie]\nDet var fine sager til øjne blå, hvorfor du da lige ska' ha’ en sjov historie, selvfølgelig litteratur, dog en noget misset én af slagsen, ja nogen ville måske sige, at det her da lige godt var kattens: https://forskning.no/2017/11/katt-i-hjemmet-pavirker-genene-vare-beskytter-nyfodte-barn-mot-astma\nLet er springet jo mellem misforståelser:\nDiskret nysgerrighed 7\nDer er sætninger der altid sætter mig hen i mismod,\nja, glor mig grimt op i ansigtet.\n„Så er vi endelig ved dagens ende.”\nCigaretten går langsomt ud, alt er meningsløst.\nHvad er det for en ende, er det jordpåkastelsen,\nen pludselig udsigt fra rullestolen, bliver jeg blind?\nBare det at skulle huske, altid huske,\net par briller til hver jakkelomme,\nvar det mon alt?\nJeg prøver at stoute mig ud af hængekøjen,\ngudskelov er der fodbold og kaffe senere.\nPause og en hurtigpisser, så tilbage til sofaen,\nder er snart flere kommentatorer end spillere.\nVi tabte, de vandt,\nog askebægrene spandt åh så forgæves.\nDer findes eventyrlige steder, som man aldrig ville forstyrre ved at rejse dertil og se det virkelige, såvel som eventyrlige rejser man bare må betræde. Har du været på tur i Sandemoses Varulven? Man kommer hjem som en anden! Her hører den til blandt favoritterne, gennemtrasket og med et utal af kommentarer og streger, ligner den oplevelsesbogen fra togturen ned gennem Europa, men har kun set enkelte områder den så levende beskriver. Måske den var hans Magnus Opus, en stor læseoplevelse og rejse i mennesket uanset, og man ender ofte med at stå på isen og se ned i hullet.\nNå, god weekend\nP.s.: Der er ingen grænser for lokalpolitikeres interesse for mennesker i det omgivne, før kommunalvalg…;)\n#24015 - 18/11/2017 02:28 Re: Poetisk fryd.. [Re: RoseMarie]\nAt rejse er livet, livet er en rejse, livets rejse er en kunst eller en tur på kosten med retning mod Bloksbjerg; ja der er ingen grænser for bevingede forslag til lidt luft om ørerne, uanset, her historien om tante Gustava og hendes flyvende Permand, en fortælling der indgår i Aksel Sandemoses Varulven, som jeg jo altså mener man bør læse, inden man går op i røg – ja måske du ku’ påtage dig arbejdet at få den indlæst som lydbog, RM, for besynderligt nok har ingen tænkt på det? ;)\nLige inden Venhaug bad han Kristiansen om at køre ned ad sidevejen til tante Gustava. Den gamle kvinde sad ude i sit køkken og havde travlt med nogle bær. Det lykkedes hende ikke helt at skjule sin glæde over, at Erling kom. Det stod sløjt til med hendes ben, nu da hun var henved de halvfems, men hun måtte da ned i kælderen efter æblevin.\nTante Gustava var, så vidt folk vidste, ikke tante til nogen. I mange år var hun vandret som bagestuekone og anden hjælp mellem gårdene, men havde hovedsagelig været på Venhaug, hvor hun før Felicias tid havde haft bedre greb om husførelsen end nogen anden – og hun var forsigtigt blevet holdt på afstand, for tante Gustava havde tendenser i retning af det tyranniske. Hun var fra et lille sted under en af nabogårdene, hvor hendes fader havde et hus mod at gå som daglejer, og hun var blevet forældreløs atten år gammel, for så længe siden at unge mennesker ikke rigtig troede på, at der overhovedet havde været nogen tid dengang. Straks efter at hun var blevet alene i verden, traf hun ham, der kom til at overtage både stedet og hende, men de havde haft en lang forlovelsestid, som tante Gustava ofte mindedes med spydige kommentarer. Hun havde også sit at fortælle om, hvordan ægteskabet senere forløb. Måske han kunne være blevet en anstændig mand, sagde hun forsigtigt. Tante Gustava forfaldt aldrig til begejstring, og måske hun heller ikke længere huskede manden så nøje. Vi havde været gift et halvt år, da det skete, sagde hun (og alle vidste, hvad der nu kom). Det var regnvejr, fastslog hun. Sådan almindeligt, jævnt regnvejr en af de første dage i november. Han var gået ud i skoven for at skaffe brænde, da det lysnede, men han blev båret hjem, da det mørknede. Han havde fundet en gran, som vinden havde taget om natten. Roden lå ligesom en væg af jord og sten, der var flået op af fjeldet, og det måtte enhver da vel kunne sige sig selv, at den ville slå tilbage, når man savede stammen fri. Men Per havde haft sin forstand andre steder den dag. Hvis han da ellers overhovedet havde nogen større forstand, tilføjede tante Gustava, som havde han været en fremmed, hun blot kunne vurdere efter en enkelt begivenhed. Måske han ikke havde så forfærdelig meget, som sagt, jeg ved det ikke. De fandt han langt væk, oppe i toppen af en fyr, han må have fået sig en ordentlig tur for at kunne gøre den rejse gennem luften, og død var han jo, men på den anden side havde han det også med at pimpe lidt, når det var råt i vejret. At tænke sig, at han havde stået på stubben og savet. Han måtte have været lidt løjerlig den dag, sagde tante Gustava med eftertryk. Flyve afsted ligesom en fugl. Man anede en rest af gammel forbitrelse i hendes stemme. Når hun var kommet så vidt i beskrivelsen af sit ægteskab, undgik tilhørerne at se på hende og blev tomme i ansigterne. Tante Gustava knurrede først noget om stort hoved og lille forstand, og så kom det: Hvordan var det med ham der, du kaldte den flyvende hollænder?\nTante Gustava havde oplevet en anden stor skændsel. Sønnen blev født, da hun havde siddet som enke nogle måneder. På en eller anden fødselsdag. jeg havde, plejede hun at indskyde (mærkværdigt nok i et ekstra muggent tonefald). På den manér fik vi samme fødselsdag. Knægten rejste senere til Junaiten, og i fem-seks år sendte han i ny og næ nogle dollars i et brev. Jeg anede ikke hvad jeg skulle stille op med dem, men købmanden ville nok have dem, og så kan man jo sige sig selv, at han snød mig. Han skrev hver gang, at han havde det godt, fint. Så holdt han op med at skrive. efter 1916 kom der ikke så meget som et kvæk fra ham. Tante Gustava blev knotten på ham. At han kunne være død, faldt det hende ikke ind at tro, selv om hun nok nærede en mistanke om, at han havde fundet på lignende kunster som sin far. Noget løjerligt, selvfølgelig, for de var løjerlige i den gren af familien. Måske han var draget ud for at grave guld. Men i samfulde fyrretyve år kunne man vel få et par minutter tilovers fra guldgravningen og skrive et kort til sin gamle mor. Folk havde sagt, at Per – som han hed efter sin far – nu måtte være omkring de tooghalvfjerds, men når de sagde det, indskrænkede tante Gustava sig til at fnyse og godtog ikke det som nogen alder.\nJorden havde bonden på gården overtaget, men havde ladet enken blive siddende i huset med en lille have om. Der havde hun i de mange år holdt til med sine potteplanter og sit skeptiske sind – som øjensynligt forlængede livet – og havde holdt udkig med, hvad der skete på vejen.\nFor en halv snes år siden var den gamle gårdmand død i en alder, som tante Gustava modstræbende kunne acceptere, og det havde givet hende noget nyt at udbrede sig om foruden den flyvende mand og sønnen, der ikke skrev. Den halvfjerdsårige svigersøn, der havde overtaget gården, ville have hende ud af huset. Det harmede hende – og Felicia havde engang sagt, at det gjorde hende lidt bange. Over for Erling og andre viste hun sin harme. Tante Gustava brød sig ikke om, at der indtraf forandringer i verden. Hun pointerede stærkt, at det var hun blevet for gammel til. Når man begyndte at grave dybere i sagen, kunne det komme for en dag, at husleje havde hun aldrig betalt, men hvad skulle det også være godt for. hun var født i huset for snart hundrede år siden, og den gamle bonde på gården havde aldrig åbnet sin mund om noget så dumt som husleje. Det måtte være noget, de havde fundet på inde i Kongsberg.\nErling havde altid stor glæde af at besøge tante Gustava, og han fortalte tit sine bekendte om hende. Men klog på hende blev han aldrig. Blev hun spurgt om hun var tilfreds med livet, så hun mistroisk ud, som forestillede hun sig, at der blev stillet en fælde for hende. Hvorfor skulle hun ikke være tilfreds. Lidt senere kunne hun så antyde et og andet om manden Per, der fik flyvegriller, og sønnen Per, som ikke gad skrive, men ellers var livet vel, som det nu engang skulle være, mente tante Gustava.\nHun er en elskværdig udbytter, erklærede Felicia. En afpresser af rang. Hun stiler ikke særlig højt, men hun kræver ind og får, hvad hun vil have.\nErling blev aldrig helt overbevist om det. Der var et eller andet ved det, der ikke stemte. Tante Gustava havde et usædvanlig stræbsomt liv bag sig. Hun var glad for blomster, og børn elskede hende. Hun var hjælpsom. Man hørte aldrig sladder fra hendes mund. Og så på den anden side hendes forbeholdenhed og skepsis og en næsten stupid fortolkning af et par begivenheder, der havde fæstnet sig i hende tankeverden. Selv kunne han godt lide den gamle kone. Og det samme kunne Felicia, Julie og alle de andre på Venhaug. Men man løb panden mod en mur. Man fandt ingen sprækker og ingen dør i den mur. Hun var sur som eddike, men hyggelig at besøge. Hun var rethaverisk og tyrannisk og påfaldende usnobbet. Erling hældede mere og mere til den opfattelse, at tante Gustava var et koldt kvindemenneske, der blæste på menneskeheden, men som engang for længe siden havde fundet ud af, at når hun selv ville leve og have det rart, kunne andre for den sags skyld også godt få lov til det. At hun altså i virkeligheden var en repræsentant for den etisk set mest holdbare af alle livsopfattelser – bygget på egoisme og fundet på i et middelmådigt, men praktisk bondekonehoved, hvor to og to endnu var fire. Og dette her med tabte Gustava og børn –? Var det måske sådan, at børn – som altid var usentimentale, når ingen havde forkludret dem – netop holdt af en kvinde, som de forstod var medgørlig og rar, fordi det var det letteste? Som så på dem med en så ophøjet ligegyldighed, at de forstod, at det var hende det samme, om de spiste de syltede blommer eller faldt ned fra taget og brækkede halsen? Meget af det han havde set i forskellige hjem, gav ham en mistanke om, at det ikke altid var kærligheden, der skabte en følelse af tryghed hos børn, men kombinationen hos visse voksne af solide nerver og mangel på den overflødige interesse for, hvad ungen gjorde sig livet ubehageligt med.\nTante Gustava havde altid været vel ved magt, men var efter krigen blevet umådelig tyk. Betegnelsen flodhest om et menneske er som oftest lige så overdrevet, som når folk uden sans for ordenes vægt taler om en virkning som fra en atombombe, når de vinder 250 kroner i lotteriet. Men tante Gustava mindede om en flodhest, og Erling undgik at tænke på hendes vægt. Han havde set hende første gang i efteråret 45, da hun allerde var blevet umådelig fed. Derfor forestillede han sig hende også sådan, når hun talte om sin ungdom.\nHun kom prustende med vinkanden og skænkede et ølglas fuldt til ham. Selv forsynede hun sig med brød og ost fra bordskuffen, som hun trak ud, til den hvilede på hendes vældige bug. Udenfor stod bilen og brummede, men det var hun hævet over. Nå, nu må du til at fortælle, sagde hun og stak det meste af brødskiven i munden. Fra den ene bordskuffe ind i den anden, tænkte Erling, idet han nippede til vinen, før han tømte glasset. Det er altid sådan en god vin du har i glasset, sagde han.\n– Tøm du bare kanden, sagde tante Gustava, mens hun væbnede sig med kniven for at skære en til. Hvad har du så lavet siden sidst? Pjanket med pigerne, din buk?\nErling sagde, at han havde siddet og skrevet på noget.\n– Nu igen? sagde tante Gustava foragtligt og stoppede brød ind. Ja, jeg forstår mig ikke på folk, der aldrig tager sig noget til. Men til gengæld er du jo meget på Venhaug.\nErling kluklo. Tante Gustava tyggede og så fortørnet på ham. Hvad sidder du og griner ad?\nDer var jo i virkeligheden heller ikke noget at le ad. De fleste skrivende folk i Norge kunne trænge til at komme til Venhaug og blive fedet op nogle gange om året. Men sådan var det altid, tænkte han, pludselig alvorlig. Få eller ingen fandt frem til et Venhaug, før de sad trygt med eget hus og egen mad.\n– Hvordan er det, er du ikke søn af en landsbyskrædder?\nDet kom næsten som kaldet, og han spurgte hurtigt: Hvorfor nu det?\n– Å, det kunne man da i hvert fald kalde at tage sig noget fornuftigt til. Hvis for eksempel min mand nu havde kunnet sy …\nErling tømte glasset og rejste sig. Han længtes efter at komme til Venhaug, ellers ville han endnu engang have hørt om manden i fyrretoppen. Hvordan fik de ham for resten ned? spurgte han.\nTante Gustava var allerede i tanken så langt inde på temaet, at hun uden videre forstod ham: Det har jeg ikke fortalt, fordi det var så uhyggeligt, sagde hun, lænede hovedet bagover og fra den hule hånd hældte ostestumper og brødsmuler ned i sit sultne gab, – de fiskede ham ned fra fyrren med en tømmerhage.\n– Det går os mennesker forskelligt, tænkte Erling, da han gik ud til bilen i den skyllende regn. Nogle bliver kvalt af en grisesnare, andre med en tømmerhage fisket ned fra toppen af et fyrretræ.\nMed nærmest vinterhilsner,\nRedigeret af Simon (18/11/2017 02:44)\nSøgning udført på 0.153 sekunder for hvilket 0.122 sekunder blev anvendt til 19 forespørgelser.


Regeringen vil indføre to kødfrie dage i kantiner - TV 2\n29. okt. 2020, 09:05 Opd. 29. okt. 2020, 12:25\nFinansministeren fremlægger en ny grøn strategi for offentlige indkøb\nStatens forbrug udgør i dag 380 milliarder kroner og belaster ifølge Finansministeriet årligt klimaet med 12 millioner tons CO2.\nGrønnere offentlige køretøjer, krav om at vælge det grønneste, to kødfrie dage i statens medarbejderkantiner og et forsat mål om 60 procent økologi.\nSådan lyder en række af de tiltag, regeringen netop har fremlagt på et pressemøde om en ny grøn strategi for offentlige indkøb.\n- Vi køber jo ind for rigtig, rigtig mange milliarder om året, og det skal gøres grønnere, så vi kan passe på vores klima og være gode ved vores natur. Derfor laver vi nu en ny indkøbspolitik, hvor vi får et langt større grønt fokus, siger Nicolai Wammen.\nKødfrie dage skal bidrage til CO2-reduktion\nStatens forbrug udgør i dag 380 milliarder kroner og belaster ifølge Finansministeriet klimaet med 12 millioner tons CO2 om året. Heraf bliver 4 tons udledt i Danmark.\nForslaget om de to kødløse dage skal være med til at bringe dét tal ned.\nKravet skal dog alene gælde statens medarbejderkantiner, understreger finansministeren. Det er altså ikke tanken, at samme model skal gøre sig gældende i kommuner og regioner.\n- Kød er noget af det, der har et klimaaftryk, og det er en af de måder, vi kan bidrage til, at der udledes mindre CO2. Men derudover er vi også meget opmærksomme på både økologi og madspild, siger Nicolai Wammen, som dog ikke kunne fortælle, hvor meget to kødfrie dage i statslige kantiner vil bidrage til CO2-reduktionen.\n- Det er regeringens forslag, og nu skal de drøftes med de andre politiske partier, siger han.\nTil stede på pressemødet var også formand for KL Jacob Bundsgaard, som kaldte modellen en "inspiration", men ikke noget, som kommunerne vil kopiere en til en. Han nævner blandt andet plejehjemmene som et sted, hvor to kødfrie dage ikke nødvendigvis vil give mening.\n- Det er et godt skridt på vejen, men der skal også være plads til lokal selvbestemmelse, siger han.\nDet er regeringens strategi, som skal forhandles forud for næste år - både på regionalt- og kommualt niveau. Det er noget, partierne skal bakke op omkring, og det er tydeligt, at Christiansborg er faldet lige ned i "fælden" om de to vegetariske dage. Det vil nogle kalde symbolpolitik, men spørgsmålet er, hvor borgerne står i det her. For det er en politisk diskussion, der formentlig kommer til at overskygge blandt andet delen om, at de vil udskifte statens biler.\nStatens biler skal køre på el\nStaten skal ifølge den nye strategi også bestræbe sig efter at udskifte den 35.000 store bilpark med til elbiler i 2030, siger Nicolai Wammen.\n- Der vil selvfølgelig være nogle steder - for eksempel indenfor forsvaret - hvor det ikke kan kan lade sig gøre, men langt de fleste kan vi købe ind, så de bliver grønne.\nDerudover skal alle pærer på offentlige institutioner udskiftes med LED-pærer.\n- Vi skal ikke alene se på prisen, når vi handler ind. Det er ikke nødvendigvis den billigste vare, der er den klogeste, når vi ser på for eksempel produktets levetid, siger finansministeren.\nVil være en grøn motor\nDen grønne strategi gælder også indkøb af rengøringsmidler og så videre, lyder det fra finansministeren. For mens det i dag primært gælder om at købe ind så billigt som muligt, skal det ifølge forslaget nu handle om kvalitet i stedet.\n- Vi gør det nu obligatorisk, at man køber for eksempel sæbe og printerpapir, der er miljømærket. Det er en måde at understøtte den grønne udviklingen og sørge for, at vi i kommuner og regioner tænker og handler grønt.\nDet lyder også dyrt?\n- Der vil måske være noget, der bliver lidt dyrere, men det handler også om, at vi kan flytte de ting, der kommer på markedet. Vi kan være en grøn motor, når vi har et trecifret milliardbeløb at gøre brug af.\n- Min opfordring til alle, der gerne vil sælge til det offentlige er: Bliv så grønne som muligt, tænk på klima og miljø, for det gør vi. Og når vi skal bruge vores penge i fremtiden, så bliver det mere grønt. Det er det, Danmark har brug for, siger finansministeren.\nEfter regeringens pressemøde har de politiske kollegaer tydeligt hæftet sig mest ved initiativet om de to kødfrie dage.\n- Jeg synes, det er fuldstændig pjattet. Det må jeg altså indrømme. At forestille sig, at vores Jens'er i Forsvaret, der har været på stroppetur i 12 timer ude i koldt vejr, søer og hvad ved jeg, skal ind og have sådan en eller anden vegetarmenu, en selleribøf eller hvad ved jeg. Altså nej, der skal da noget kød på menuen. Så må dem, der ikke har lyst til at spise det, da bare lade vær, siger DF's Morten Messerschmidt til TV 2.\n- Jeg synes, det er fuldstændig pjattet. Det må jeg altså indrømme, siger DF's Morten Messerschmidt til TV 2.\nDen konservative formand Søren Pape Poulsen stiller sig kritisk og spekulerer på Facebook i, hvorvidt historien burde være "gemt til 1. april". Også Venstres Tommy Ahlers siger, at det er en forkert vej at gå.\n- Det er ærgerligt, at regeringen ikke tror på, at danskerne kan og vil. Det er farligt at sige, at nu skal vi i den grønne omstillings navn beslutte, hvad folk skal have at spise til frokost, siger han.\nAnderledes positive stiller de sig i SF. Carl Valentin, som blandt andet er fødevare- og miljøordfører, skriver på Twitter:\n- Simpelthen så vigtigt med to vegetariske dage i statens kantiner! At få vores enorme kødforbrugs konsekvenser på dagsordenen har ikke været let - men nu rykker vi!\nSimpelthen så vigtigt med to vegetariske dage i statens kantiner! 🔥🌱 At få vores enorme kødforbrugs konsekvenser på dagsordenen har ikke været let - men nu rykker vi! Så vigtigt med politiske tiltag, så ansvaret ikke lægges over på den enkelte. #dkpol #dkgreen\nKommunerne køber ifølge KL's formand Jacob Bundsgaard ind for omtrent 100 milliarder kroner om året, mens regionerne ifølge formand for Danske Regioner Stephanie Lohse køber for 40 milliarder kroner. De vil ifølge finansministeren ikke blive underlagt et krav om at følge initiativerne.\nRegeringens klimamål skal nås ved at danskere tanker mere tysk benzin\nRegeringen vil have 500.000 elbiler – men det batter nærmest ikke, lød det i rapport


Citronsorbet & Ispinde med vandmelon – The Food Club\naf Ditte Ingemann 3. juni 2012\nJeg har vist engang udtalt, at jeg ikke spiser is fra “skilt”, hvilket egentlig er noget vås. Men jeg foretrækker klart hjemmelavet is, især efter at jeg har fået en ny bedste ven… i ismaskinen.\nJeg besluttede for nogle weekender siden at lave en omgang citronsorbet – altså dengang det var sommer! Jeg frøs sorbeten ned som ispinde og de endte med at smage nøjagtig som en Kæmpelæske, minus chokoladen på toppen. De smagte bare helt vildt godt og fik den perfekte konsistens, hvilket gør at jeg aldrig mere skal købe is fra “skilt”!\nCitronsorbet, 6 ispinde:\nEn smule frisk citronmelisse\nKom vand, sukker, citronskal og citronmelisse i en gryde og kog det til en sukkerlage, som smages til med citronsaft. Lad sukkerlagen køle godt af og si den, så lagen bliver hel klar.\nPisk æggehviden stiv og hæld lagen på en ismaskine, der skal køre i ca. 20 minutter. Herefter tilsættes æggehviden og ismaskinen kører yderligere 20 minutter.\nNår isen har sorbet-konsistens fyldes den på forme, enten som ispinde eller i en stor form – bemærk dog at denne portion er forholdsvis lille.\nUdover mine succesfulde Kæmpelæsker, fik jeg for nylig også produceret en omgang alko-ispinde, inspireret af bloggen Roost. Jeg havde en rest vandmelon, som jeg ikke vidste hvad jeg skulle stille op med, så den blev ofret til mit sidevogns-projekt.\nDisse ispinde kan laves med alle mulige slags frugtsaft og kan sagtens laves uden alkolhol, men hvorfor i himmelen ville man gøre det…\nMine sidevogne bestod af saft fra en vandmelon, frisk hakket mynte, godt med mørk rom og en smule agavesirup, da melonen ikke var særlig sød. Ingredienserne blandes godt sammen og hældes på ispinde-forme og fryses i mindst 6 timer før de spises.\nJeg har gemt mine frosne sidevogne, som skal nydes imorgen aften efter en middag, jeg netop er igang med at forberede, som naturligvis består af pulled pork! Det må være en perfekt afslutning på et perfekt måltid.\nKæmpelæske & Sidevogn was last modified: juli 11th, 2013 by Ditte Ingemann\nPiskeriset 3. juni 2012 at 20:51\nDet er også væsentlig sjovere at lave dem selv. Den der citronsorbet måtte da godt bo hjemme i min fryser… :-D\nBenedikte Capion 4. juni 2012 at 07:01\nJeg så også det indlæg på Roost og fik også bare til at gå i gang med det samme! De ser godt nok lækre ud, dine is.. Er lidt hooked på den med vandmelon dér!\nDitte 4. juni 2012 at 15:00\nDe er blevet super gode – jeg er også helt pjattet med vandmelon :-)\ncphfoodie 4. juni 2012 at 08:50\nHvis det nogensinde, ever, bliver sommer igen (snøft!) så skal jeg lave citronsorbet haps, de ser gode ud.\nDitte 4. juni 2012 at 15:02\nJa, jeg krydser fingre for at solen snart kommer frem igen, så jeg kan lave endnu mere is!\nTanja Maria Laursen 4. juni 2012 at 11:04\nDitte, dine is ser super lækre ud. Især den med vandmelon… Må man spørge, hvilken ismaskine bruger du? Er nemlig på jagt efter en…\nDet er en Philips ismaskine, som indtil videre fungerer rigtig godt :-)\nVibeke Lentz 5. juni 2012 at 09:36\nDe er super flotte. De fleste hjemmelavede vi får lavet er de sunde af slagsen baseret på juice, smoothies og frugtstykker, men det kunne være et barn eller to ville blive glade for at prøve en anden slags..!\nDitte 5. juni 2012 at 10:07\nPå en varm sommerdag, synes jeg også, at is lavet på frugsaft er super lækkert og forfriskende. Min citronsorbet er mere dessert- og ikke så hverdagsagtig :-) men er sikker på de ville skabe lykke hos de små :-)\nMalene 5. juni 2012 at 19:04\nÅh kom sol, kom sommer, kom lækre hjemmelavede is. Må vist hellere rydde op i fryseren, så jeg kan få dem lavet til den dag sommeren har tænkt sig at kigge forbi.\nDitte har du egentlig Instagram? I så fald – hvad er dit brugernavn?\nDitte 5. juni 2012 at 19:36\nJep, jeg er på Instagram og mit brugernavn er ditsen :-)\nHersom 6. juni 2012 at 19:56\nÅhh jeg har en afhængighed til Kæmpelæske og det er altså ret dyrt i længden ;)\nSå den der opskrift skal helt klart afprøves som det første når jeg får min ismaskine hjem :D\nDitte 6. juni 2012 at 20:41\nJa, Kæmpelæske er lige sagen, men de er også alt for dyre, så jeg holder mig til citronsorbet-udgaven fra nu af :-)\nMette 8. juli 2013 at 19:51\nHvad er din fremgangsmåde, hvis man ikke har en ismaskine (og føler at man lige pt har ALT for mange maskiner allerede)? :)\nDitte 8. juli 2013 at 20:02\nJeg synes det er svært at lave god, cremet sorbet uden en ismaskine… Men kender godt det med at have for mange køkkenmaskiner :-) Du kan prøve at vende æggehviderne i lagen, komme isen på frys og røre i isen hver halve time indtil den er helt frossen – på den måde bliver den cremet og lækker :-)


Fredag, 6. juli 2018 - 7:13\nMens der går rygter om, at Cristiano Ronaldo er på vej til at skifte fra spanske Real Madrid til italienske Juventus, ser det ud til, at hans mange fans kan få lov til at følge skiftet til italiensk fodbold på TV i et nyt realityshow\nDet kan godt være, at Cristiano Ronaldo og resten af Portugals fodboldhold måtte forlade VM tidligt, men Cristiano kan glæde sig over, at han stor succes i sit personlige liv.\nIkke nok med, at der lige nu går rygter om, at han er på vej til italiensk fodbold med et skift til Juventus, så ser det også ud til, at han er på vej til at sit eget TV-show.\nDet skriver amerikanske Variety.\nIfølge det amerikanske magasin, så skulle det være Facebook Watch, Facebooks videoplatform, der skulle være på vej til at lave et TV-program om Cristiano.\nHer vil der formentlig komme 13 afsnit, og serien vil både fokus på hans sport, men også på hans familieliv.\nFans vil altså kunne kom helt tæt på deres store idol, hans kæreste og hans mange børn.\nVariety mener at vide, at Cristiano er blevet tilbudt 10 millioner dollars for at medvirke i det nye TV-show.\nEstou PRESO a estes bebés lindos ahahahah\nTV-showet vil blandt andet komme helt tæt på Ronaldo og hans familie. Cristiano har ellers aldrig rigtigt ladet medierne komme tæt på hans familie.\nDer har faktisk været masser af mystik omkring Ronaldos familieliv. Han har i årevis haft smukke kvinder ved sin side, men ingen ved, hvem der er mor til hans syvårige søn Cristiano Jr. Rygterne vil vide, at han skulle have betalt en rugemor for at bære barnet. Desuden er det stjernens mor Dolores, der har været inde over opdragelsen.\nDu kan se billeder af Cristiano på ferie på Ibiza i galleriet herunder\nCristiano Ronaldo nyder sommeren med familien på Ibiza.


Bumblefoot behandling - Greenish Epsom fodbadsalt - Foderhulen\nFlager og chips\nKun afhentning varer\nHø i hele baller\nVarer der udgår\nGode råd og information\nTjek saldo på dit gavekort\nBumblefoot behandling – Greenish Epsom fodbadsalt\nPosted on 13. februar 2020 14. februar 2020 by foderhulen\nHvad er bumblefoot?\nBumblefoot (Pododermatitis) optræder som hævede trædepuder oftest forekommende på forpoterne hos marsvin. Nogle gange er poterne lukkede, mens andre gange går der hul, hvorved der kan ses betændelse og puds. Det skyldes en betændelsestilstand i poten forårsaget af bakterier, der af den ene eller anden grund har fundet en vej ind. Dette kan skyldes en mindre revne, rift eller lignende, der giver adgang for bakterier. Man vil ofte ikke lægge mærke til det, før poten er visuelt hævet og/eller rød og varm.\nDer er nogle ting, der er mere tilbøjelige til at forårsage tilstanden end andre. Det er eksempelvis gitter- eller generelt hårdt underlag samt våde/uhygiejniske omgivelser. Det skal dog siges, at det langtfra kun er under disse forhold, bumblefoot kan forekomme. Tilstanden er oftest forekommende ved eksempelvis sygdom, hvor dyret bliver meget inaktivt eller drægtighed, hvor moren står meget og ammer sine unger. Ved disse forhold har det intet med hygiejnen i omgivelserne at gøre, men skyldes blot det øgede pres på poterne og kan sidestilles med sidde-/liggesår hos mennesker.\nBumblefoot er en smertefuld tilstand. Det ses ved, at det ramte dyr ikke støtter ordentligt på den syge pote og vil blive mere inaktiv i takt med smerterne. Så snart man opdager tilstanden, bør man sætte gang i behandling og aflastning.\nHvordan behandler man bumblefoot?\nMange dyrlæger giver antibiotika som behandling, men dette har i mange tilfælde langt fra tiltrækkelig virkning. Ved slemme tilfælde er smertedækning absolut en god idé.\nVi har ikke selv haft held til effektiv behandling med antibiotika. Til gengæld har vi haft god gavn af nedenstående behandling med Greenish Epsom fodbadsalt.\nBemærk! Nedenstående er en ikke-lægefaglig behandling baseret på egne erfaringer samt erfaringer fra flere opdrættere af marsvin.\nGreenish Epsom fodbadsalt skal blandes op med vand – 50 g. fodbadsalt til en mængde lunt vand der svarer til at marsvinet kan stå i en balje med fødderne dækket. Lad marsvinet stå der og bade poterne i min. 15 minutter. For nogle er ét fodbad nok, hvorefter betændelsestilstanden over de næste dage vil mindskes for at forsvinde. Andre skal have flere fodbade gentaget over nogle uger.\nKøb Greenish Epsom fodbadsalt her\nForebyggelse af fodproblemer\nSom nævnt rammer tilstanden oftest syge/inaktive dyr. Derudover har racen skinny også tendens til at være blandt de mest ramte. Der er ikke rigtig nogen faglig forklaring på netop det fænomen. Vores tanke er, at skinnyer ikke rigtig lægger sig så meget ned i buret og hviler, som andre marsvin gør. Muligvis fordi deres hud er mere sensitiv ift. at meget bundlag stikker eller irriterer.\nDerfor anbefaler vi altid, at man giver sine marsvin noget blødt at ligge i. Især skinnyer er meget glade for alt blødt – eksempelvis et hængekøjehus, en Piggy CuddleCup, PiggyTube eller PiggyDonut. De og de andre produkter fra vores huse/hule sortiment er alle egnede. Fælles for dem er, at marsvinene kan lægge sig og derved skåne poter, som aflastes og sikrer godt blodomløb.\nBløde ting at hvile i kan både bruges til at forebygge problemerne til en vis grad, men også i høj grad efter behandling. Poter der har været angrebet bliver sjældent helt “normale” igen, men infektionen og smerterne forsvinder. Det er dog fortsat vigtigt at aflaste, da tilstanden ellers sagtens vil kunne komme igen.\nTagged greenish epsom fodbadsalt, helbred, sygdom\n“Gnaverfoder” – 5 grunde til det ikke er optimalt\nHandelsbetingelser og cookiepolitik\nForløbet med din ordre


Tillykke til Privat-Lars med den nye hobbylobby-tjans: Befolkningen har set det • POV\nClaus Ankersen\t 30.01.2020\nKOMMENTAR // POLITIK – Egentlig er det ikke spor overraskende, at Privat-Lars skal fungere som freelancerådgiver for advokatfirmaet Gorrissen Federspiel, mens MF-Lars vil fortsætte som både folketings- og udvalgsmedlem i udenrigspolitisk nævn, som DR fortæller.\nTværtimod er det nærmest et kendetegn for den politiske adel som siden slutningen af firserne er rundet af den politiske kræmmerkultur og har sit udspring i Anders Fogh Rasmussens, Lars Løkkes og Claus Hjorts ny-liberale Venstre. I dag er vendekåberi, karrierepolitik og sammenblanding af politik og særinteresser snarere reglen end undtagelsen over hele det politiske spektrum.\nOg befolkningen har set det. Tilliden til politikerne har aldrig været lavere – ikke bare her til lands, men globalt. Det er takket være dette skråsikre udsalg af politisk erfaring, vundet på folkets mandat og betalt af befolkningen, som ivrigt kapitaliseres i egeninteressens og pengepungens tjeneste efter amerikansk forbillede.\nTillykke til Privat-Lars med den nye hobbylobby-tjans. Skuden synker, og alt går efter bogen. Med lidt held, bliver der både råd til nye sko og fastelavnsboller i den tidligere statsministers lille privatøkonomi\nAlt foregår efter gældende regler, fortæller Privat-Lars til DR. Naturligvis. Privat-Lars har stiftet et nyt enkeltmandsselskab til at fakturere for overførslen af politisk kapital til advokatfirmaet. No problemos. Eller rettere, det er muligt, at alt foregår efter bogen. Men flot, ser det ikke ud. Og det ændrer ikke en tøddel ved denne svingdørskulturs samfundsnedbrydende effekt.\nFornyligt offentliggjordes årets udgave af den verdensomspændende Edelman undersøgelse af befolkningernes tillid til samfundsordenen. Næsten 90 procent af verdens lavtuddannede og lavtlønnede kan ikke længere se fidusen i at arbejde hårdt og tro på bedre tider. Halvdelen af verdens højtuddannede deler pessimismen og tror ikke på systemet over en dørtærskel.\nFormentlig med god grund og den egentlige årsag til, at Wall Streets pinger nu diskuterer\n’kapitalisme-reform’ i Davos. For nok giver verdens rigeste ikke ret meget for alle klodens ’almindelige’ mennesker. Men de vil for alt i verden bevare udbytteriet og magten.\nHerhjemme ved vi det også godt. Det nye år har været præget af den ene skandale efter den anden, og fælles synes at være komplet ansvarsløshed, slet skjult kamp for særinteresser og en politisk kultur, hvor man i stigende grad aner konturerne af en follow-the-money-praksis, hvor man varetager et politisk mandat hvis langsigtede mål er at pleje segne interesser: Bytte det folkevalgte tillidshverv med en plads ved højbordet i kapitalens sorte tårn.\nSå tillykke til Privat-Lars med den nye hobbylobby-tjans. Skuden synker, og alt går efter bogen.\nMed lidt held, bliver der både råd til nye sko og fastelavnsboller i den tidligere statsministers lille privat-økonomi.\nLars Løkke RasmussenLobbyismePrivat-Lars


Anmeldelser af rakebackudbydere | Poker Rake Back\nDansk guide til rakebackaftaler og udbydere.\nHer på siden kan du læse om, hvordan rakeback fungerer, og hvad du skal være opmærksom på for at undgå dårlige oplevelser, når du vælger din rakebackaftale.\nRake The Rake – Giver dig flest penge\nRake The Rake er kendt for at have meget store rake races, hvilket betyder at du ofte ender med at få hvad der svarer til 10% ekstra rakeback sammenlignet med andre sider, som ikke har rake races. Derudover er de utroligt hurtige til at svare på emails, når man skriver til dem, så hvis man en dag står med et problem så kan man være sikker på, at der bliver gjort noget ved det med det samme. Rake The Rake er en af de ældste rakeback sider på markedet, og blev kåret som "best poker affiliate" til CAP Awards i både 2008 og 2009.\nRaketracker – Giver dig gratis coaching\nRaketracker udmærker sig ved, at de udover rakeback også giver dig et gratis abonnement til DeucesCracked, hvis du betaler 500$ eller mere i en måned. DeucesCracked den coaching side, som jeg selv har lært mest fra, og jeg vil klart anbefale dem, hvad enten du selv køber dit abonnemet, eller du får det gratis gennem Raketracker. Udover rakeback og gratis coaching, så tilbyder Raketracker også rake races, men de er ikke helt så store som dem hos Rake The Rake. Medmindre du allerede er massivt vindende på NL400$, eller ikke har lyst til at blive en bedre spiller, så er Raketracker’s tilbud rigtig attraktivt.\nVil du vide mere om rakeback?\nJeg er ved at skrive en guide til rakeback, men der går nok et par uger, inden den er færdig. Nedenfor er der links til nogle af de bedste artikler om rakeback, og hvordan du kan få flere penge tilbage fra pokersiderne.\nIntroduktion til bonusser, kickback og rakeback: En rigtig god gennemgang af hvordan bonusser, kickback og rakeback fungerer, og hvordan du kan kombinere dem, så du får det meste ud af dem.\nPoker rake strukturer: Mange spillere overser, at det er mindst lige så vigtig at kigge på hvor meget du betaler i rake, som det er at have en høj rakeback procent. Jo mindre du betaler i rake, jo bedre\nGennemgang af rake og rakeback på Full Tilt Poker og PokerStars: Overraskende nok er det bedre for spillere på NL10$ og lavere at spille på PokerStars, hvor de ikke kan få rakeback, end det er at spille på Full Tilt Poker med 27% rakeback.


House Doctor - Pion Middagstallerken Sortbrun Porcelæn Ø28,5cm – ByNordico\nHouse Doctor - Pion Middagstallerken Sortbrun Porcelæn Ø28,5cm\nMål: h: 3.5 cm, dia: 28.5 cm\nPræsentationen af din mad er en vigtig del af selve spiseoplevelsen. Pion-middagstallerkenen fra House Doctor er lavet af porcelæn og vil få enhver ret til at skille sig ud takket være dens matte og reaktive glasering. Det unikke udseende fremstilles ved at tilføje et middel i brændingsprocessen. Midlet reagerer med glasuren og skaber denne fantastiske, oxiderede overflade. Du får en virkelig unik middagstallerken, der vil komplementere din mad på en stilfuld måde. Kombiner den med andre tallerkener og skåle fra Pion-serien eller brug den sammen med andre designs for at skabe en personlig borddækning.


Billig Glarmester i Skiveren Hjørring ⇒ Få 3 gratis og uforpligtende tilbud her!\nGlarmester Skiveren Hjørring\nStår du og mangler en garvet glarmester i Skiveren Hjørring? Så er du landet på den rette hjemmeside. Hos os kan du nemlig bede om op til 3 tilbud fra en stabil glarmester i Skiveren Hjørring. Det er faktisk rigtig let at bede om forskellige tilbud på din opgave.\nDerfor skal du indhente flere tilbud på glarmester i Skiveren Hjørring\nDer er flere gode grunde til at få flere tilbud på glarmester i Skiveren Hjørring end de fleste tror.\nFørst og fremmest er det ganske gratis og uforpligtende. Du kan også spare penge, da de forskellige virksomheder kæmper om at få lov at udføre din opgave. Det fører dermed til en noget bedre pris for opgaven.\nVed siden af den økonomiske besparing, kan du faktisk også spare meget tid. Dermed skal du altså ikke selv kontakte de forskellige dygtige glarmestre i Skiveren Hjørring for at indhente tilbud.\nLigeledes er du garanteret kun at få tilbud fra kompetente glarmestre i Skiveren Hjørring.\nSom du kan se er der altså rigtigt mange fordele ved at indhente tilbud på en billig glarmester i Skiveren Hjørring.\nFørst skal du gå ind på vores samarbejdspartners hjemmeside for at beskrive det arbejde du skal have udført. Efterfølgende skal du blot vente på, at du får dine tilbud fra en glarmester i Skiveren Hjørring.\nGlarmester Østervold København


Retten i Holbæk - Livstid for drab og drabsforsøg\nDanmarks Domstole Alle retsinstanser Retten i Holbæk Aktuelt Livstid for drab og drabsforsøg\nLivstid for drab og drabsforsøg\nTo mænd på henholdsvis 26 og 29 år er idømt fængsel på livstid for drabsforsøg og drab på 18-årig mand som led i en bandekonflikt i Holbæk. En 34-årig mand er frifundet. Alle tre tiltalte var medlemmer af Bandidos.\nTre mænd på 26, 29 og 34 år var ved Retten i Holbæk tiltalt for den 26. april 2019 at have forsøgt at dræbe en 18-årig mand i Ladegårdsparken i Holbæk samt for den 28. april 2019 at have skudt og dræbt den 18-årige i Ladegårdsparken.\nDen 26-årige og den 29-årige blev fundet skyldige i drab og drabsforsøg. Den 26-årige blev desuden fundet skyldig i at have været i besiddelse af en revolver i forbindelse med drabet og drabsforsøget samt været i besiddelse af diverse knive mv. Den 34-årige blev frifundet.\nDrabsforsøget og drabet havde baggrund i en bandekonflikt mellem Bandidos og Vang-gruppen i Holbæk. De tiltalte var medlemmer af Bandidos, og den dræbte var tilknyttet Vang-gruppen.\nStraffene for den 26-årige og den 29-årige blev fastsat til fængsel på livstid. Den 26-årige blev endvidere idømt et opholdsforbud i Holbæk Kommune og på en række adresser, hvor Bandidos har klubhuse.\nSagen var en nævningesag, og alle voterende var enige om dommens resultat – både for så vidt angår skyldsspørgsmålet og spørgsmålet om strafudmåling.\nBegge de dømte ankede dommen med påstand om frifindelse.\nDe to dømte havde været varetægtsfængslet under sagen og blev fortsat varetægtsfængslet efter dommen.\nDommen er afsagt af Retten i Holbæk den 18. maj 2021.


Spilforslag: Manchester United-Sevilla - Champions League - 13/03-18\nTip: Halvleg med flest mål: 2. halvleg (1-2)\nTirsdag den 13. marts 2018 kl. 20:45 - Fodbold, Champions League\nOld Trafford - Dommer: Danny Makkelie\nAf Thomas Schyth, 12. mar. 2018, 18:00\t(opdateret 12. mar. 2018, 18:20). Vist 1496 gange.\nEfter 0-0 i 1. kamp har ingen af holdene grund til at satse hovedløst offensivt i 1. halvleg. United kan trække tempo ud hvis de er foran tidligt, men er samtidig meget skarpe på omstillinger.\nBegge hold har et fornuftigt udgangspunkt fra første opgør, og vil derfor næppe angribe hovedløst fra start.\nMindst 1 af holdene bør satse i 2. halvleg. United hvis det står uafgjort eller de er bagud, og Sevilla hvis United er foran.\nUnited er favoritter, og hvis de kommer foran er de enormt giftige på omstillinger når modstanderne skal satse senere i kampen.\nSkader medfører at Sevilla er nødt til at ændre i forsvaret. Fejlkommunikation kommer oftere jo mere træt man er, og dermed måske mest i 2. halvleg.\nSærligt United har en rigtig god offensiv bredde, og kan skifte hurtige, friske offensive profiler ind når Sevillas forsvar bliver træt.\nUnder Mourinho er United ofte tålmodige og afventende i 1. halvleg (særligt i vigtige kampe) for så at ændre udtryk i 2. halvleg.\nSevilla vil formentlig være tilfredse så længe det står 0-0, men har offensiv power nok til at true Uniteds defensiv hvis de skal satse.\nUnited er favoritter og vil nødig ud i forlænget spilletid. De kan derfor være mere offensive fra start end vanligt.\nMarkedet forventer generelt en lavtscorende affære, og så skal der måske blot et enkelt mål i 1. halvleg til at ødelægge spillet.\nHvis United kommer foran, ser man ind imellem at de satser meget voldsomt på defensiven, og ikke går efter at score selv overhovedet.\nHvis Sevilla får held til at score i 1. halvleg, kan United blive tvunget til at være mere offensive hurtigere end forventet.\nI weekenden så man United være klart mest offensivt indstillede i 1. halvleg mod ærkerivalerne fra Liverpool.\nBegge hold spillede vigtig ligakamp i weekenden, og det kan betyde træthed der sænker tempoet i 2. halvleg.\nOgså værdi: Der er ligeledes værdi hos Danske Spil med samme odds. Betfair Sportsbook og Cashpoint ligger dog begge under værdigrænsen med henholdsvis 2,00 og 1,80.\nJeg ser gode chancer for United-sejr, og hvis de først kommer foran kan de blive dødbringende på omstillinger. Jeg finder derfor ligeledes værdi i et spil på at Manchester United får over 1,5 mål i kampen.\nVærdi på dette væddemål findes hos NordicBet og Betsafe (1,76) samt Danske Spil med 1,75. Det øvrige marked ligger på 1,72 og under for spillet, hvilket nok lige præcist er for lavt i min optik. Toneangivende, licensløs bookmaker har 1,793 for dette spil.\nOddsudvikling: Jeg er desværre ikke bekendt med udviklingen på det foreslåede spil.\nMarkedsoverblik: Det toneangivende, licensløse marked udbyder ikke denne type spil.\nDet har regnet i dagene op til kampen her, og vil formentlig også gøre det i løbet af kampdagen. Det betyder formentlig en ganske våd bane, om end der kan være tørvejr og måske endda sol på selve spilletidspunktet. Der forventes ca. 9 grader og mild vind.\nPå Old Trafford er banen 105*68 m, hvilket er det samme som Sevillas hjemmebane Estadio Ramón Sánchez Pizjuán.\nUnited må til kampen her fortsat undvære Jones (midterforsvar, fast), Blind (forsvar, reserve), Rojo (forsvar, reserve) og Herrera (midtbane, reserve).\nMan kan dog glædes over at midterforsvareren Bailly vendte tilbage til holdet i weekendens kamp mod Liverpool, efter at have været ude med en skade længe. I weekenden spillede han rigtig godt, og er en klar forstærkning af holdet.\nDen store snak op til opgøret her ift. United trupnyt omhandler dog midtbanestjernen Pogba og angriberen Martial. Pogba blev skadet i træning op til Liverpool-kampen i weekenden hvor han ikke var med, men meldingen fra træner Mourinho går på at han trænede med i den sidste – lukkede – del af mandagens træning. Om han er klar til opgøret her vides endnu ikke.\nTil gengæld er Martial blevet meldt klar, hvilket er en forstærkning af holdets offensiv.\nSevillas faste højreback Navas er skadet og ikke med truppen i Manchester. Det er et problem for holdet, da reserven Luyan ikke er registreret til Champions League. Dermed forventes det at den normale midterforsvar Mercado rykker ud på backen, mens den danske forsvarsreserve Kjær så indtager pladsen i midterforsvaret.\nDerudover mangler man Carchia og Carole, mens Soriano er tvivlsom men dog er taget med truppen til Manchester.\nDe Gea – Valencia, Bailly, Smalling, Shaw – Matic, McTominay, Pogba/Mata – Martial, Lukaku, Alexis\nRico – Mercado, Kjær, Lenglet, Escudero – N’Zonzi, Banega – Sarabia, Vazques, Correa - Muriel\nKilder: soccerway.com, holdnyt.dk, oddsportal.com, whoscored.com, goal.com, manutd.com, 101greatgoals.com, sevillafc.es\n03/03 H Athletic Bilbao\t 2-0\n28/02 U Malaga\t 1-0\n25/02 H Atletico Madrid\t 2-5\n21/02 H Manchester United\t 0-0\nLæs kommentarer (25)\nSkjul kommentarer (25)\nTilbagebet. 101% 108% 115% 110%\nBalance +0.12 +4.68 +8.01 +23.56\nHitrate 10/18 32/59 30/52 137/247\nJesús Navas (Mi)


Inverteren til den store skala: Sunny Tripower X fra SMA\n10.06.2022 - Inverteren til den store skala: Sunny Tripower X fra SMA\nSunny Tripower X inverteren fra SMA kombinerer intelligent energistyring takket være den integrerede System Manager med fire ydelsesklasser (12 / 15 / 20 / 25 kVA), der er optimeret til kommercielle systemer og større private solcelleanlæg. Som efterfølger til den populære TL-30-serie med tre MPP-trackere tilbyder den trefasede inverter alle forudsætninger for modulære udvidelser og fleksibelt systemdesign. Med direkte forbindelse til SMA Sunny Portal takket være ennexOS kan dit eget energisystem styres og reguleres intelligent out-of-the-box, også med henblik på optimeret selvforbrug.\nSunny Tripower X i et overblik\nTilgængelige effektklasser: 12 / 15 / 20 / 25 kVA\nMax. Indgangsspænding: 1.000 V\nGaranti: 5 år inkluderet, valgfrit 10-20 år\nMål: 728 x 762 x 266 mm // 35 kg\nArc beskyttelsesfunktion SMA ArcFix og DC-overspændingsbeskyttelse\nDirekte adgang til SMA Sunny Portal og gratis licens til SMA Dynamic Power Control\nAfhængigt af systemkonfigurationen kan SMA Sunny Tripower X styre forskellige antal enheder i et netværk. Som en stand-alone System Manager er det muligt at bruge op til 5 invertere og en energimåler. I kombination med Sunny Home Manager 2.0 kan der administreres 24 enheder samtidig, og med SMA Data Manager M kan der maksimalt administreres 50 enheder. Denne fleksibilitet gør Sunny Tripower X til det perfekte knudepunkt for systemer med vækstpotentiale.\nAktuelle billeder af Sunny Tripower X og andre SMA-enheder er nu tilgængelige i SMA Media Center. Billederne af de apparater, systemer og bygninger, som du finder der, er gratis og kan bruges uden registrering.\nKontakt vores salgsteam for bestillinger og spørgsmål om tilgængeligheden af disse enheder. Som sædvanlig kan du finde købsbetingelserne for enhederne i vores beregningsværktøj QuickCalc samt oplysninger om pris og tilgængelighed i vores QuickShop. Vi glæder os til at modtage dine forespørgsler!


Effektiv læring | Elite Student\nVi tilbyder læring, der gør dig i stand til at lære hurtigere, samt huske det du har lært langt ind i fremtiden. Det du lærer hos os, kan anvendes i stort set alle aspekter i livet, alt fra skolebænken til kontoret. Vi tror på, at alt kan blive lært, så hvorfor ikke lære det på den hurtigste måde?\nElite Students forløb fungerer som byggeklodser, som stables oven på hinanden for at lære avancerede teknikker. Anvendelsen af de evner du får i forløbene er i fokus, og kan derfor hjælpe dig mod et konkret mål. Målet er dit eget, personlige mål, og det er derfor op til dig selv i hvilken sammenhæng forløbene anvendes. Dette giver dig mulighed for at sammensætte dit helt eget læringsforløb\nNogle forløb er klassificerede som Basic forløb, som ikke som ikke kræver nogen forudgående evner.\nDisse er med til at danne fundamentet til mere advancerede teknikker.\nNogle forløb er klassificerede som Advanced forløb, som kræver, at man har gennemført tidligere forløb, som ligger i samme kategori.\nØnsker du at være god til at huske citater eller kortere tekststykker, har du b.la brug for at lære hukommelsesteknikker. Du skal i sådant tilfælde igennem følgende forløb: Memory Palace, Tal Mnemonic Systemet og Dominic Systemet. Dominic Systemet er et advanced forløb som bygger oven på Tal Mnemonic Systemet. Derfor skal Tal Mnemonic Systemet mestres, før man går i gang med Dominic Systemet.


Naturformidling i høj klasse - Anmeldelse af Lille Vildmosecentret, Storvorde, Danmark - Tripadvisor\nNaturformidling i høj klasse - Lille Vildmosecentret\n10-15 af 53 anmeldelser\nVi havde købt en deal, som blev en øjen åbning for os til næste år, at købe sæsonkort. En meget spændende og fin opbygning oplevede i den indendørs udstilling, hvorefter vi af tidsnød tog noget af de udendørs som vi kunne nå. En dejlig dag, næste gang tager vi en rundtur med toget.\nSpørg johnnyL428 om Lille Vildmosecentret\nlillevildmosecentret, Gæsteansvarlig hos Lille Vildmosecentret, svarede på denne anmeldelseSvarede d. 21. oktober 2019\nTak for din flotte anmeldelse - vi er glade for at høre I havde en god oplevelse på Lille Vildmosecentret og vi glæder os til at se jer igen næste år, hvor I forhåbentligt kommer mange gange på jeres sæsonkort.


Historien til dette slot er som følger: en bande af vilde dyr går ud for at gøre et stort hit. Det er en farverig samling af dyr: en guldfisk, en abe, en krokodille, en papegøje og en lilla elefant. Denne lille Svensk studio udgiver muligvis ikke så mange titler, men hvad de laver er altid af enestående høj kvalitet.\nSkuespil ansvarligt. Den byder bl. Her vil du blive belønnet med 7 free drops, men du kan få oveni under selve bonusrunden. Prøv automaten herhen Cygnus spillemaskine fra ELK studios Cygnus eller Svanen er konstellationer, som navnlig har haft en stor indflydelse på det gamle Egypten. Dette er mellem andet på grund af, at det blev bevist, at stjernebilledet matcher placeringen af de tre pyramider i Giza. Derfor er denne spilleautomat fra ELK Studios lavet med et egyptisk emne. Cygnus er en spillemaskine med 6 kolonner og 4 rækker med symboler, der dropper ned. Desuden har man også op til Du kan lave indsatser fra 2 kroner plus helt op til 1.\nHvad synes vi om Lake's Five?\nKøbenhavn plus Odense. Foran at styrke kontakten inklusive det danske golfmiljø vil bladet kunne hentes på man henholdsvis spillesteder siden plus inklusive denne april. De fleste avislæser det på nettet på. Det oftest smertelige afklædning var undtagen anfægtelse British Open pr.\nAlligevel der er andre plus yderligere alvorlige spekulere indtil, at andrik nok alligevel må justere sig på at forbeholde et træffe inklusive sin advokatkontor sparekassebestyrer pr. hjembyen Pinto. hvert vandfald kommer der pr. kølvandet på mandagens toårige karantænedom et bødeforlæg siden den internationale cykleunion, UCI, på det rekordstore beløb 2, millioner euro 18,5 millioner kr. Lægmuskel hertil, at andrik senere den fældende dopingprøve har kørt pengepræmier ind på den pæne blad af fem millioner kroner, hvordan andrik sandsynligvis kan bemærke ud indtil at måtte betale bagude -eller pr. det mindste forære indtil godgørende sigte. Hermed lander den samlede aritmetik på knap 25 millioner kroner.\nDe kan også nedkaste din Karamba Bonuskode derefter det klassiske kasino kortenspil Baccarat. Heller ikke på den klassiske casinofront går man altså skuffet siden bordet. Der er altså righoldig acces før yderlighed adspredelse oveni man adskillig spillemaskiner. Karamba har enkelte af markedets bedste kasino bonusser. Deres velkomstbonus foran nye kunder er aldeles generøs gebærde til nye interesserede kunder. Det aktiehandler overhovedet plus rigtig omkring at Karamba leverer aldeles såkaldt indbetalingsbonus, der går ud på at casinoet honorerer dit tidligste depositum på din spillekonto inklusive overhovedet dual frem. Dit tidligste depositum vil altså TOP fordoblet af casinoet, alligevel dog bare frem indtil danske kroner. Sætter man kroner ind vil Karamba smide kroner oveni når man har eftertrykkelig omsætningskravet foran at modtage bonussen.


Sådan håndterer du affald og fugt ifølge Boserup Ejendomme\nDet kan en gang imellem være svært at vide, hvordan man skal sortere sit affald. Ikke mindst når man bor til leje hos et ejendomsfirma. I Boserup Ejendomme har de gode erfaringer med at oplyse lejerne om, hvordan man håndterer sit affald, og hvad man eksempelvis gør, når der opstår fugt i ens lejlighed. Boserup Ejendomme har fået så positiv feedback på, at de på hjemmesiden har informeret om, hvordan lejerne skal forholde sig til affald og fugt, at de vil anbefale alle udlejere at gøre det samme. Det gør virkelig en forskel for lejerne, at vi informerer om den slags, siger Anne fra kontoret hos Boserup Ejendomme, og der har været mange positive tilbagemeldinger. Her får du de samme tips som alle lejerne hos Boserup Ejendomme.\nSådan håndterer du affald ifølge Boserup Ejendomme\nIfølge Boserup Ejendomme er sortering af affald alfa og omega, både for alle dine medlejere og så selvfølgelig også for miljøet. Vi har alle et ansvar for, at vores affald bliver forbrændt på den rigtige måde, og at der ikke ligger skrald og flyder alle vegne og generer vores naboer. Man kalder det dagrenovation og husholdningsaffald, og det omfatter alt fra madrester til hygiejnebind og kattegrus. Ifølge Boserup Ejendomme omfatter husholdningsaffald også følgende produkter:\nFx æbleskrog, kyllingeben og havregrød\nEmballage, som er beskidt. Det kan fx være stanniol, plast og flamingo\nBeskidt pap og papir, som har været i kontakt med madvarer\nPlastbakker, som ikke er rene og har været i berøring med kød af en eller anden art\nAffald fra støvsugeren\nBoserup Ejendomme anbefaler, at man putter sit husholdningsaffald i lukkede poser og lægger det i den rigtige container i baggården eller uden for bygningen. Det står typisk på containeren og beholderne, at der skal husholdningsaffald i den, så det er ikke til at tage fejl af. Hvis du er i tvivl, kan du lige tjekke indholdet og se, om der er masser af skraldeposer i containeren.\nStorskrald kan ifølge Boserup Ejendomme være alt fra haveaffald som blade til store kasserede møbler, elektronisk udstyr som højtalere og computere, store papkasser og flyttekasser. Storskrald må ikke blandes med husholdningsaffald, og du må ikke putte det i de samme containere og beholdere, som husholdningsaffaldet er i. Det er de slet ikke beregnet til. Det er lidt forskelligt fra sted til sted, hvordan du håndterer storskrald. Enkelte steder er der et specielt afmærket område, hvor du kan stille dit storskrald, og det bliver så hentet og transporteret videre ud på genbrugsstationen.\nNår det kommer til storskrald, så er du ifølge Boserup Ejendomme selv ansvarlig for at få dit eget storskrald kørt på genbrugsstationen. Det samme er tilfældet med flaske og aviser. Dem er du ifølge Boserup Ejendomme selv ansvarlig for. Det er dog vigtigt, at du ikke putter glas og aviser i de samme containere som husholdningsaffald. Der findes glascontainere til formålet, og du knuser dine brugte syltetøjsglas mfl. i selve containerne, som er skabt til formålet. De plejer at være ret nemme at se, og nogle gange kan du finde dem uden for supermarkeder, fx Netto. Eftersom det larmer, når du knuser flasker og glas, er det en god idé at gøre dette i dagtimerne, mener Boserup Ejendomme. Så generer du ikke dine naboer med unødvendig larm.\nEnkelte steder findes der også specielle containere og beholdere til aviser, som du kan bruge. De må heller ikke blandes med almindeligt husholdningsaffald. Alternativt kan du tage aviserne og ugebladene med på genbrugsstationen. Du kan også donere dine ugeblade, aviser og flasker til frivillige foreninger. I hvert fald de flasker, som der er pant på. Det plejer de at sætte pris på, siger Boserup Ejendomme. Ellers er der flaskeautomater i de fleste supermarkeder, og så får du også din pant tilbage.\nSådan håndterer du fugt, vinter og opvarmning ifølge Boserup Ejendomme\nOg så kommer vi til et helt andet emne, som fylder meget i de regnfulde og kolde dage, nemlig fugt. Boserup Ejendomme anbefaler, at du holder alle vinduer lukket og undgår træk, så længe det er fyringssæson, og der er fyringssæson fra oktober til april i Danmark. Boserup Ejendomme mener dog ikke, at du slet ikke skal lufte ud fra oktober til april, men at du med fordel kan lufte kraftigt ud i 5 til 10 minutter ad gangen.\nRadiatorerne skal der skrues ned for, mens du lufter ud, og dug på vinduet er et tegn på, at der er brug for udluftning af dine rum. Ifølge Boserup Ejendomme er det vigtigt at undgå en høj luftfugtighed i boligen. En høj luftfugtighed kan typisk ses på termoruderne og væggene. Hvis der er dug og fugt på dem, så luft kraftigt ud. Høj luftfugtighed føles ifølge Boserup Ejendomme koldere end tør luft, og det er også dyrere at opvarme et rum med høj luftfugtighed.\nUndgå tilstopninger i ventilation og åbninger i badeværelset og køkkenet, fordi så kan du nemlig ikke lufte ordentligt ud og komme fugten til livs. Tilstopninger kan nemlig føre til fugtskader, siger Boserup Ejendomme. Ifølge Boserup Ejendomme er det også en dårlig idé at tørre tøj på radiatorer, fordi det kan føre til fugtskader i din bolig. Det er også en god idé at stille alle radiatorer i det samme rum på den samme temperatur.\nØnsker du lavere temperaturer i enkelte rum, fx soveværelset eller stuen, så er det en god idé at holde dørene lukket. Ifølge Boserup Ejendomme bør du ikke dække termostater og radiatorer til med gardiner og møbler, fordi det typisk resulterer i, at tallet på varmemåleren går op, uden at I får glæde af mere varme.\nBoserup Ejendomme fraråder også, at I stiller møbler helt op mod de kolde ydervægge, da det kan føre til mug, og det er hverken et kønt eller sundt syn for nogen.\nSkru også ned for varmen, hvis du skal ud at rejse. Opvarmning er dog en del af den almindelige vedligeholdelse, så lidt varme skal der til for at skabe et sundt indeklima i de kolde tider. Derfor bør du ikke skrue radiatorerne helt ned på 0, når du rejser, siger Boserup Ejendomme.\nNu skulle du gerne være klædt bedre på til at håndtere fugt, vinter, opvarmning og de mørke vintermåneder. Jeg takker Boserup Ejendomme for de gode råd og begiver mig igen ud i den kolde og regnfulde dag.\nTags: affald, boserup ejendomme, fugt\n← Spil casino spil på balletbingo.dk\nHvorfor vælge en tandlæge i Hellerup? →


Forside Medlemsfordele CAD uddannelse Fordele ved CAD\nFormålet med CAD-uddannelserne er at få sat fokus på virksomhedsuddannelse for både indehaver og ansatte. Uddannelserne beskæftiger sig med virksomheden, lønsomhed og effektivitet. Også medarbejdende ægtefælle, værkfører, svende og lærlinge skal være med til at lære nyt.\nFor indehaveren og medarbejdende ægtefælle tager vi fat i værkstedsdrift og økonomi, ledelse og medarbejdere, kvalitet og kunder samt arbejdsmarkedets love og regler. Uddannelsen består af 6 moduler af 2 dage, hvoraf den ene dag er sammen med hele medarbejderstaben.\nFor mekanikerne afholdes der tekniske kurser af 3 dages varighed, i alt 6 moduler. Indholdet er bilelektronik, motorstyring, fejlfinding, undervognsteknik og komfortsystemer.\nFor lærlingen er der 3 kurser, der alle varer 1 dag. Disse kurser kan først påbegyndes, når lærlingen er mindst 1 år gammel i faget. Indholdet er brug af testudstyr, fejlfindingsteknik, værkstedsdisciplin, kvalitet og kunder samt fremtidens automekaniker.


Læs højt Print Del denne side Nyheder\nSocialrådgiver-studerende: Vi kan lære meget af udlandet\n08.05.13Syv socialrådgiverstuderende fra University College Syddanmark, fire fra Esbjerg og tre fra Aabenraa, har deltaget i et 14 dages internationalt kursus i Tjekkiet. Temaet var virksomheders sociale...\nRekruttering og fastholdelse af mænd på socialrådgiver-uddannelsen 02.04.13Siden starten af firserne er det gået støt ned ad bakke med antallet af mandlige studerende på socialrådgiveruddannelsen. I 2012 blev der optaget 1900 studerende på uddannelsen, hvoraf kun 300 var...\nSocialrådgiveruddan-nelsen fordobler antallet af studerende i Aabenraa\n06.07.12Et samarbejde mellem University College Syddanmark og Aabenraa Kommune om praktikpladser gør det muligt at optage hele 64 studerende på socialrådgiveruddannelsen i Aabenraa i år. Den store søgning...\nHånd om helheden: Ny bog om samarbejdet mellem velfærdsstatens professioner\n06.06.12Ny lærebog skal styrke studerendes forudsætninger for samarbejde på tværs af professioner som lærer, pædagog og socialrådgiver.\nStudietur: Tjekkede Googles sociale ansvarlighed\n02.05.12Otte studerende tjekkede store virksomheders sociale engagement på seminar i Tjekkiet.\n< Previous\tPage 1\tPage 2\tPage 3\tPage 4\tPage 5\tPage 6\tPage 7\tPage 8\tNext >


Horsens Kunstmuseum - Samling\nKunstsamlingen under Horsens Museum\nVed grundlæggelsen af Horsens Museum i 1906 formulerede initiativtagerne kunstafdelingens formå som værende at vække og vedligeholde sansen for kunst". I forhold til kunstsamlingens indhold var kriterierne klare fra starten: Museet skal omfatte en kunstafdeling for nyere dansk kunst, såvel maleri som skulptur. Antages kan dog lejlighedsvis ældre og udenlandsk kunst." På dette grundlag indkøbte man over årene blandt andet en fin guldaldersamling med navne som P. C. Skovgaard og J. Th. Lundbye, ligesom man erhvervede værker af 1900-tallets markante kunstnere som blandt andre L. A. Ring, J. F. Willumsen og Egill Jacobsen. Endelig har man løbende erhvervet værker af den lokale kunstner Mogens Zieler.\nEt selvstændigt kunstmuseum\nI 1984 blev kunstafdelingen løsrevet fra Horsens Museum, og Horsens Kunstmuseum blev grundlagt som en selvstændig enhed. I den forbindelse formulerede Horsens Kommunes Kulturudvalg i samarbejde med den dengang nyansatte museumschef Claus Hagedorn-Olsen følgende indsamlingspolitik for museet:\n"Horsens Kunstmuseums ansvarsområde er dansk billedkunst efter 1800 med hovedvægt på perioden efter 1900.\nFor så vidt angår tiden før ca. 1980 er ansvarsområdet primært allerede repræsenterede kunstnere.\nEfter ca. 1980 er ansvarsområdet primært nutidig eksperimenterende kunst. Perioden efter 1980 anses for den primære.\nMuseets ansvarsområde kommer også i anvendlese i forhold til museets skulpturpark i Caroline Amalie Lunden. Horsens Kunstmuseums Mogens Zieler-samling anses i hovedsagen at være en afsluttet del af samlingen.\nMange værker af få kunstnere\nI forbindelse med udformningen af indsamlingspolitikken for det nyetablerede Horsens Kunstmuseum blev det samtidig besluttet, at museet i sin opbygning af samlingen skulle gå andre veje end den hidtidige og for tilsvarende museer mest almindelige: Fremfor at erhverve eneklte værker af hver af de kunstnere, der i tidens løb høstede opmærksomhed i det danske kunstlandskab, valgte man i stedet at satse på mange værker af relativt få kunstnere. Dette udmøntede sig i første omgang i betydelige indkøb af værker fra 1980' ernes nye malergeneration. Derfor råder Horsens Kunstmuseum i dag over betydelige udsnit af blandt andre Michael Kviums, Erik A. Frandsens, Nina Sten-Knudsens, Lars Nørgaards og Christian Lemmeerz' kunstneriske produktion.\nSiden har nyere kunstnere som Peter Holst Henckel, Cathrine Raben Davidsen, Anne Marie Plough og Martin Erik Andersen indtaget betydelige pladser i museets samling.\nSamtidig indsamles der fortsat værker af Bjørn Nørgaard, Kirsten Ortwed, Troels Wörsel og andre kunstnere fra den lidt ældre generation. Disse kunstnere er alle bragt på banen for at perspektivere den danske kunst efter 1980. Det samme gælder samlingens udenlandske navne, hvor kunstnere som Ola Billgren, Olav Christopher Jenssen og Jiri Dokoupil indsætter den danske kunst i en international kontekst.